L 16/22 Den Europæiske Unions Tidende 23.1.2015 KOMMISSIONENS DELEGEREDE FORORDNING (EU) 2015/97 af 17. oktober 2014 om berigtigelse af delegeret forordning (EU) nr. 918/2012 for så vidt angår meddelelse om betydelige korte nettopositioner i statsobligationer (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 236/2012 af 14. marts 2012 om short selling og visse aspekter af credit default swaps ()), særlig artikel 3, stk. 7, og ud fra følgende betragtninger: (1) — Artikel 13 i Kommissionens delegerede forordning (EU) nr. 918/2012 (?) præciserer i overensstemmelse med den beføjelse, der tildeles i artikel 3, stk. 7, litra c, i forordning (EU) nr. 236/2012, metoden til beregning af positioner for juridiske enheder i en gruppe, der har lange eller korte positioner i en bestemt udsteder. Artikel 13 i delegeret forordning (EU) nr. 918/2012 fastsætter metoden til beregning af positioner både for udstedt aktiekapital og udstedte statsobligationer. For øjeblikket henviser artikel 13, stk. 3, i delegeret forordning (EU) nr. 918/2012 dog kun til meddelelsestærsklen i artikel 5 i forordning (FU) nr. 236/2012 vedrørende betydelige korte nettopositioner i aktier, selv om den også bør henvise til meddelelsestærsklen i artikel 7 i forordning (EU) nr. 236/2012 vedrørende betydelige korte nettopositioner i statsobligationer. (2) — For at undgå retsusikkerhed bør delegeret forordning (EU) nr. 918/2012 derfor ændres — VEDTAGET DENNE FORORDNING: Artikel 1 Artikel 13, stk. 3, første punktum, i forordning (EU) nr. 918/2012 affattes således: »3. — Når en kort nettoposition når eller overstiger meddelelsestærsklen i henhold til artikel 5 og 7 eller offentliggø- relsestærsklen i henhold til artikel 6 i forordning (EU) nr. 236/2012, meddeler og offentliggør en juridisk enhed i gruppen i henhold til artikel 5-11 i forordning (EU) nr. 236/2012 sin korte nettoposition i en bestemt udsteder beregnet i henhold til stk. 1, hvis ingen kort nettoposition på gruppeniveau beregnet i henhold til stk. 2 når eller overstiger en meddelelses- eller offentliggørelsestærskel.« Artikel 2 Denne forordning træder i kraft på tyvendedagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 17. oktober 2014. På Kommissionens vegne José Manuel BARROSO Formand () EUTL 86 af 24.3.2012, s. 1. (?) Kommissionens delegerede forordning (EU) nr. 918/2012 af 5. juli 2012 om udbygning af Europa-Parlamentets og Rådets forordning (EU) nr. 236/2012 om short selling og visse aspekter af credit default swaps med hensyn til definitioner, beregning af korte nettoposi- tioner, dækkede credit default swaps på statsobligationer, meddelelsestærskler, likviditetstærskler for suspension af begrænsninger, betydelige fald i værdien for finansielle instrumenter og negative hændelser (EUT L 274 af 9.10.2012, s. 1).